
ACORD DE FINANȚARE
            Încheiat între:
1. Consiliul Raional Glodeni, Republica Moldova, orașul Glodeni, str. Suveranității  nr.2, cod de înregistrare fiscală 1007601009358, reprezentat legal prin Preşedintele Raionului Glodeni, domnul Ion Leucă, pentru Direcția Asistență Socială și Protecția Familiei Glodeni, str. Tricolorului nr.2, orașul Glodeni, reprezentată prin doamna Sandu Svetlana, şef la Direcția Asistență Socială și Protecția Familiei Glodeni, cod de înregistrare fiscală 1007601010965, în calitate de beneficiari pentru proiectul Procurarea unui autoturism de serviciu „Dacia Duster” pentru Direcția Asistență Socială și Protecția Familiei Glodeni, pe de o parte,  
şi

2. Judeţul Bistriţa-Năsăud prin Consiliul Județean Bistrița-Năsăud, România, Municipiul Bistriţa, Piața Petru-Rareș nr.1, Județul Bistrița-Năsăud, reprezentat legal de domnul Emil Radu Moldovan, având funcția de Președinte al Consiliului Județean Bistrița-Năsăud, cod de înregistrare fiscală 4347550, în calitate de finanțator pentru proiectul Procurarea unui autoturism de serviciu „Dacia Duster” pentru Direcția Asistență Socială și Protecția Familiei Glodeni;

În baza Înțelegerii de Cooperare între Județul Bistrița-Năsăud din România și Raionul Glodeni din Republica Moldova, aprobată prin Decizia Consiliului Raional Glodeni nr.9/7 din 16 noiembrie 2017 și Hotărârea  Consiliului Județean Bistrița-Năsăud nr.165 din data de 30 decembrie 2017 pentru aprobarea 


Înțelegerii de Cooperare între Județul Bistrița-Năsăud din România și Raionul Glodeni din Republica Moldova, și în conformitate cu Hotărârea Consiliului Județean Bistrița-Năsăud nr. 74 din data de 27.06.2018 privind finanțarea proiectului Procurarea unui autoturism de serviciu „Dacia Duster” pentru Direcția Asistență Socială și Protecția Familiei Glodeni.

	ART. 1
         Obiectul acordului de finanțare
Finanțarea și implementarea proiectului Procurarea unui autoturism de serviciu „Dacia Duster” pentru Direcția Asistență Socială și Protecția Familiei Glodeni, propus de Consiliul Raional Glodeni.

	ART. 2
	Durata acordului de finanțare
	Durata acordului de finanţare este de la data semnării prezentului acord de finanţare până la data de 30 iulie 2018.

	ART. 3
	Valoarea proiectului
	Valoarea totală a proiectului care face obiectul finanţării este de 17080 EUR, din care 17080 EUR finanţat de către Judeţul Bistriţa-Năsăud.

	ART. 4
	Responsabilitățile părților
        (1) Responsabilitățile beneficiarului sunt următoarele:
	1. să respecte Înțelegerea de Cooperare;
        2. să respecte destinația sumelor acordate în baza acordului de finanțare; 
        3. să utilizeze suma alocată de către finanțator exclusiv pentru implementarea proiectului, care face obiectul prezentului acord de finanţare;
        4. să prezinte finanțatorului un raport de justificare a cheltuielilor aferente procurării autoturismului;
	5. să întreprindă toate activitățile necesare realizării obiectivelor stabilite de comun acord;
	6. să restituie finanţatorului sumele alocate de acesta, în vederea  implementării proiectului care face obiectul prezentului acord de finanţare, rămase neutilizate la data finalizării proiectului, în termen de maxim 6 luni de la această dată;
	7. să restituie finanţatorului toate sumele alocate de acesta, în vederea implementării proiectului ce face obiectul prezentului acord de finanţare, care au fost cheltuite cu altă destinaţie decât cea convenită de comun acord în vederea implementării proiectului.
	

(2) Responsabilitățile finanțatorului sunt următoarele:
	1. să respecte Înțelegerea de Cooperare;
	2. să își prevadă în buget sumele necesare finanţării proiectului prevăzut în acordul de finanţare;
	3. să întreprindă toate activitățile necesare realizării obiectivului/ obiectivelor stabilit/stabilite de comun acord.

	ART. 5
	Prevederi privind cererile de plată, plățile și termenele de plată
	(1) Beneficiarul va înainta o cerere de plată privind transferul sumei de 17080 EUR prevăzută în prezentul acord de finanțare;
	(2) Finanțatorul va transfera suma solicitată în termen de cel mult 15 zile lucrătoare de la primirea cererii de plată.

	ART. 6
	Prevederi privind transmiterea Raportului de justificare a cheltuielilor
Beneficiarul, în termen de până la 10 zile lucrătoare de la finalizarea tuturor activităților prevăzute în acordul de finanțare, va transmite Consiliului  Județean Bistrița-Năsăud un raport de justificare a cheltuielilor aferente procurării autoturismului. Raportul va cuprinde cel puțin descrierea activităților desfășurate pentru procurarea autoturismului.

	ART. 7
	Soluționarea diferendelor
	(1) Legea aplicabilă prezentului acord de finanțare este legea română.
	(2) Orice diferend apărut în legătură cu interpretarea și aplicarea prezentului acord de finanțare se va soluționa, amiabil, de către părți, pe calea negocierilor directe și a consultărilor diplomatice.

	ART. 8
	Prevederi finale
	Dacă pe durata implementării proiectului care face obiectul acestui acord de finanțare se constată, pe baza unui raport de audit realizat de auditori independenți și solicitat de finanțatorul din România, că autoritatea competentă din Republica Moldova a cheltuit sume cu altă destinație decât cea convenită de comun acord în vederea implementării proiectului, finanțatorul va recupera aceste sume, putând cere diminuarea finanțării până la concurența sumei neeligibile.

	

Prezentul Acord de finanţare a fost semnat astăzi, data de _________, în 4 exemplare originale, câte 2 pentru fiecare parte.



Consiliul Raional Glodeni                 Consiliul Județean Bistrița-Năsăud                                   
                                                                         
         Preşedinte,					              Preşedinte,
          Ion Leucă                                               Emil Radu Moldovan                                                        
   



   Direcția Asistență Socială și                                 Director executiv,
     Protecția Familiei Glodeni,        		        Iulian Teofil Cioarbă
           Sandu Svetlana                                            




     Direcția Finanţe Glodeni                                         Viză C.F.P.                            
        Fevronia Nicolaev                                                




  
    Secţia economie Glodeni
        Vasile Gudumac





        Avizat juridic,                                                      Avizat juridic,
         Lucia Conac         

